ประกาศจังหวัดพิษณุโลกประกาศจังหวัดพิษณุโลกเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบเรียบร้อยแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙จังหวัดพิษณุโลกโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้โคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศดังนี้๑.ห้ามมิให้ผู้ใดจุดและปล่อยหรือกระทำการอย่างใดเพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศเว้นแต่ได้กระทำในสถานที่ที่ได้รับอนุญาตจากนายอำเภอแห่งท้องที่๒.ผู้ใดจะจัดให้มีสถานที่จุดและปล่อยหรือกระทำการอื่นใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศต้องได้รับอนุญาตจากนายอำเภอแห่งท้องที่๓.กำหนดระยะเวลาการจุดและปล่อยหรือกระทำการอื่นใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ๓.๑ ให้กระทำได้ในวันลอยกระทงซึ่งตรงกับวันขึ้น ๑๕ค่ำ เดือน ๑๒ ตามปฏิทินจันทรคติไทยในแต่ละปี โดยโคมลอย โคมไฟให้กระทำได้ในช่วงเวลา ๑๙.๐๐ นาฬิกา ถึงเวลา ๒๔.๐๐ นาฬิกา สำหรับโคมควันให้กระทำได้ในช่วงเวลา ๐๙.๐๐ นาฬิกา ถึงเวลา ๑๕.๐๐ นาฬิกา๓.๒ให้กระทำได้ในเทศกาลส่งท้ายปีเก่าต้อนรับปีใหม่ในช่วงคืนวันที่ ๓๑ ธันวาคมของทุกปีโดยโคมลอย โคมไฟ ให้กระทำได้ในช่วงเวลา ๑๙.๐๐ นาฬิกา ถึงเวลา ๒๔.๐๐ นาฬิกา สำหรับโคมควันให้กระทำได้ในช่วงเวลา๐๙.๐๐ นาฬิกา ถึงเวลา ๑๕.๐๐ นาฬิกา๔.ชนิด ขนาด และจำนวนของโคมลอย โคมไฟโคมควัน หรือวัตถุอื่นใดที่คล้ายคลึงกัน ต้องมีขนาดและรูปแบบตามมาตรฐานมผช.๘๐๘/๒๕๕๒ ดังนี้๔.๑ ตัวโคมมีปริมาตรไม่เกิน ๑ ลูกบาศก์เมตรเส้นผ่าศูนย์กลางไม่เกิน ๙๐ เซนติเมตร สูงไม่เกิน ๑๔๐ เซนติเมตรและทำจากวัสดุธรรมชาติ๔.๒ ส่วนที่เป็นเชื้อเพลิงให้ทำจากกระดาษเทียนขี้ผึ้งหรือพาราฟิน น้ำหนักไม่เกิน ๕๕ กรัม ระยะเวลาการเผาไหม้ไม่เกิน ๘ นาทีโดยยึดติดกับตัวโคมด้วยเชือกทนไฟ เชือก หรือลวดอ่อนเบอร์๒๔ (เส้นผ่าศูนย์กลางประมาณ ๐.๕ มิลลิเมตร) จำนวน ๒ เส้น ความยาวเส้นละไม่เกิน๓๐ เซนติเมตร๔.๓ ห้ามพ่วงหรือผูกติดพลุดอกไม้ไฟ หรือสิ่งอื่นใดไปกับโคมขณะปล่อย โดยจำนวนการจุดและปล่อยต่อ ๑สถานที่ ใน ๑ วัน หรือใน ๑ เวลา จำนวนไม่เกิน ๕๐ โคม๕.สถานที่จุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ ให้เป็นไปตามหลักเกณฑ์ดังนี้๕.๑พื้นที่เฝ้าระวังพิเศษระดับ ๑ (พื้นที่สีแดง)ห้ามมีการจุดและปล่อยกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศโดยเด็ดขาด คือบริเวณแนวขึ้น -ลงสนามบิน ที่อยู่ห่างจากทางขึ้น - ลงของเครื่องบินโดยมีระยะห่างข้างละ ๔.๖กิโลเมตร๕.๒พื้นที่อื่นให้กระทำได้เมื่อได้รับอนุญาตจากนายอำเภอโดยให้นายอำเภอระบุพื้นที่ให้ชัดเจนถึงขอบเขตปริมณฑลในการอนุญาตให้จุดและปล่อยดังกล่าว๖.มาตรการป้องกันและรักษาความปลอดภัยในการจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ผู้ขออนุญาตต้องยื่นขอรับใบอนุญาตล่วงหน้าก่อนวันที่จะจุดและปล่อยดังกล่าวไม่น้อยกว่า๑๕ วันเพื่อให้อำเภอตรวจสอบความเหมาะสมโดยให้อำเภอแจ้งประสานท่าอากาศยานพิษณุโลกและศูนย์ควบคุมการบินพิษณุโลกทราบล่วงหน้าก่อนวันที่จะจุดและปล่อยดังกล่าวไม่น้อยกว่า๗ วัน๖.๒ห้ามมิให้ผู้ใดจำหน่ายโคมลอย โคมไฟ โคมควัน หรือวัตถุอื่นใดที่คล้ายคลึงกันในวัดโรงเรียน ทางสาธารณะ ที่สาธารณะ เว้นแต่เป็นพื้นที่ตามข้อ ๕.๒๖.๓ผู้รับอนุญาตต้องจัดให้มีผู้ประสานงานที่สามารถติดต่อทางโทรศัพท์อย่างน้อย ๒ คน เพื่อทำหน้าที่ในการแจ้งศูนย์ควบคุมการบินก่อนการจุดและปล่อยดังกล่าวในวันเวลาที่ได้รับอนุญาต และให้เฝ้าติดตามการติดต่อจากศูนย์ควบคุมการบินตลอดเวลาพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยดังกล่าวแล้ว๗.ผู้ใดกระทำการจุดและปล่อยหรือกระทำการอย่างใดเพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศนอกสถานที่ที่ได้รับอนุญาต หรือเป็นผู้จัดให้มีสถานที่จุดและปล่อยดังกล่าวโดยไม่ได้รับอนุญาต หรือฝ่าฝืนข้อกำหนดไว้ในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาท หรือทั้งจำทั้งปรับ ตามข้อ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุพ้นผิดหากการจุดและปล่อย หรือกระทำการอย่างใดเพื่อให้โคมลอย โคมไฟโคมควัน หรือวัตถุอื่นใดที่คล้ายคลึงกันขึ้นไปสู่อากาศ นั้นก่อให้เกิดความเสียหายแก่อากาศยาน ชุมชน และประชาชน๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๙กันยายน พ.ศ. ๒๕๕๙ชูชาติ กีฬาแปงผู้ว่าราชการจังหวัดพิษณุโลกปริยานุช/จัดทำ๒๘ ตุลาคม ๒๕๕๙ชวัลพร/ตรวจ๓ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๔ ง/หน้า ๒๕/๒๕ ตุลาคม ๒๕๕๙